Document ID: 32010R0097

KOMMISSIONENS FORORDNING (EU) Nr. 97/2010
af 4. februar 2010
om registrering af en betegnelse i registret over garanterede traditionelle specialiteter [Pizza Napoletana (GTS)]
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 509/2006 om garanterede traditionelle specialiteter i forbindelse med landbrugsprodukter og fødevarer (1), særlig artikel 9, stk. 5, tredje afsnit, og
ud fra følgende betragtninger:
(1)
I medfør af artikel 8, stk. 2, første afsnit, i forordning (EF) nr. 509/2006 og i overensstemmelse med artikel 19, stk. 3, i samme forordning er Italiens ansøgning om registrering af betegnelsen »Pizza Napoletana« blevet offentliggjort i Den Europæiske Unions Tidende (2).
(2)
Tyskland og Polen har gjort indsigelse mod registreringen i medfør af artikel 9, stk. 1, i forordning (EF) nr. 509/2006. Disse indsigelser er antaget i henhold til artikel 9, stk. 3, første afsnit, litra a), i nævnte forordning.
(3)
Tysklands indsigelse går navnlig på, at tysk hvede risikerer at blive ugunstigt stillet, da varespecifikationen kun tillader en type hvede, der kun kan fås i ét medlemsland, nemlig Italien.
(4)
Polens indsigelse går navnlig på, at navnet ikke er i sig selv er specifikt, og at ansøgningen om registrering, sådan som den er offentliggjort, ikke indeholder de relevante forklaringer.
(5)
Kommissionen har ved breve af 17. september 2008 opfordret de pågældende medlemsstater til nå til enighed ved anvendelse af deres interne procedurer.
(6)
Italien og Tyskland er nået til enighed inden for seks måneder og har den 24. februar 2009 meddelt dette til Kommissionen, der har accepteret aftalen. Ifølge aftalen ophæves begrænsningerne vedrørende anvendelsen af visse typer hvedemel.
(7)
Da Italien og Polen ikke er nået til enighed om en aftale inden for de fastsatte frister, skal Kommissionen træffe beslutning efter proceduren i artikel 18, stk. 2, i forordning (EF) nr. 509/2006.
(8)
På baggrund af Polens indsigelse er de forklaringer, der viser, at det navn, der ansøges registreret, i sig selv er specifikt, blevet tilføjet varespecifikationen.
(9)
Betegnelsen »Pizza Napoletana« skal derfor optages i registeret over garanterede traditionelle specialiteter. Der er ikke anmodet om den i artikel 13, stk. 2, i forordning (EF) nr. 509/2006 omhandlede beskyttelse.
(10)
Foranstaltningerne i denne forordning er i overensstemmelse med udtalelse fra Den Stående Komité for Garanterede Traditionelle Specialiteter -
VEDTAGET DENNE FORORDNING:
Artikel 1
Betegnelsen i bilag I registreres.
Artikel 2
Den konsoliderede varespecifikation findes i bilag II.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. februar 2010.

Labels: 3
7
18
17